
Selam alejkum! U zadnje vrijeme često mi se tokom spavanja dešava nekakav napad. Nešto me pritisne i ne mogu da pomjerim nijedan dio tijela… pokušavam da izgovorim Allahovo ime, ali mi je vilica ukočena… onda mislim na Allaha i dalje se boreći da izgovorim Njegovo ime, i taj pritisak traje sve dok na kraju ne uspijem reći ‘’Allahu ekber’’. Inače, hvala Allahu, obavljam ***[namaz](https://pitajucene.com/search/Namaz/questions/ "Pretraži pitanja o namazu")***, jutarnji i večernji ***[zikr](https://pitajucene.com/search/zikr/questions/ "Pretraži pitanja o zikru")*** kao i zikr pred spavanje. U kući se uči i pušta ezan kao i ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")***. Interesuje me da li me ovo ***[džinni](https://pitajucene.com/search/d%C5%BEini/questions/ "Pretraži pitanja o džinnima")*** samo uznemiravaju ili me možda neko želi da opsihri šaljući džinna da uđe u moje tijelo? Ja se, hvala Bogu, ovoga ne bojim, ali me interesuje. Inače mi se supruga liječi od sihra već skoro tri godine. Pridržava se terapije koju joj je šejh propisao i, hvala Bogu, ide nabolje. Ne znam ima li ovo možda ikakve veze sa džinnom koji se nalazi u njenom tijelu? Bili bismo vam zahvalni kada biste nam napisali svoje mišljenje. Da vas Milostivi nagradi svakim dobrom!


* 
* 
* 
* 
* 
* 
* 

 
Da li me ovo džinni samo uznemiravaju ili me možda neko želi da opsihri šaljući džinna da uđe u moje tijelo?

Bismillah, neka je hvala i zahvala Uzvišenom Gospodaru, salavat i selam na Poslanika, s.a.v.s., njegov ehlul-bejt i sve njegove časne ashabe!


Alejkumus-selam!


Mislim da se radi o vanjskom djelovanju i uznemiravanju džinna i mislim da taj džinn ili ti ***[džinni](https://pitajucene.com/search/d%C5%BEini/questions/ "Pretraži pitanja o džinnima")***, imaju veze sa vašom suprugom koja je bolesna od sihra. Ovakva vrsta uznemiravanja zna se često desiti i odraziti na neke od ukućana ako u toj kući ima neko ko se liječi od sihra. Ne trebate se puno brinuti oko toga, treba da se pridržavate svega kao i do sada. Također, pokušajte da svake sedmice barem jednom u toj sobi gdje spavate proučite čitavu suru El-Bekare, ali odjednom. Ako vi ne znate, onda zamolite nekoga od rodbine ko zna.


Allah zna najbolje! 


Odgovorio: Ebu Bilal – svršenik Medinskog fakulteta


Preuzeto sa stranice <http://www.n-um.com>


